
Krenula sam na umru i prošla sam mikat, a imala sam hajz i nisam stupila u ihram. Ostala sam u Mekki dok se nisam očistila od hajza, zatim sam stupila u ihram u Mekki. Da li je ovo dopušteno, i šta da uradim i šta mi je obaveza?


* 
* 
* 
* 
* 
* 
* 

 
Krenula sam na umru i prošla sam mikat, a imala sam hajz i nisam stupila u ihram

Ovo nije dopušteno. Ženi koja hoće obaviti umru nije dopušteno da prođe mikat a da ne stupi u ihram, pa i ako ima hajz. Ona će stupiti u ihram iako ima hajz i njen ihram je ispravan. A dokaz za to jeste slučaj Esme bint Umejs, žene Ebu-Bekra, r.a., koja se porodila, a Resulullah s.a.v.s. bio je na Zul-hulejfi radi oprosnog hadždža. Ona je poslala nekoga do njega da ga pitaju šta da radi? Rekao je: “Okupaj se, stavi krpu na spolni organ i obuci ihram.” A krv hajza je kao krv nifasa. 


Ženi koja ima hajz, a hoće da obavi umru ili ***[hadždž](https://pitajucene.com/search/had%C5%BE/questions/ "Pretraži pitanja o hadžu")***, kažemo da kada dođe u mjesto mikata, da se okupa, da zaštiti svoj spolni organ higijenskim sredstvima i da stupi u ihram bilo za hadždž ili umru. Kada stupi u ihram i stigne u Mekku, neće ići u Harem i neće obilaziti (tavafiti) Ka’bu dok se ne očisti. Zbog toga je rekao Resulullah s.a.v.s. Aiši, r.a., koja je dobila hajz u vrijeme umre: “Radi sve što rade hadždžije osim tavafa oko Allahove kuće dok se ne očistiš.” (Prenosi Buharija i Muslim.) 


Također, u Sahihu Buharije spominje se da je Aiša, r.a., kada se očistila, učinila tavaf oko Allahove kuće i s’aj između Safe i Merve. Ovo dokazuje to da žena koja je stupila u ihram radi hadždža ili umre, a ima hajz ili je dobila hajz prije tavafa, ona ga neće obaviti, niti će obaviti s’aj dok se ne očisti i okupa. Međutim, ako je obavila tavaf čista, i nakon što je završila tavaf dobije hajz, nastavit će s obavljanjem s’aja iako ima hajz, odrezat će kosu i završiti s umrom zato što za s’aj između Safe i Merve nije uslov ***[čistoća](https://pitajucene.com/search/%C4%8Disto%C4%87a/questions/ "Pretraži pitanja o čistoći")***.


————


Iz knjige “Propisi o Hajzu Istihazi i Nifasu”  

Autor: Muhamed Ibn Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmite knjigu u pdf formatu na linku ispod:  

<https://pitajucene.com/wp-content/uploads/2019/08/Propisi-o-Hajzu-Istihazi-i-Nifasu-Muhamed-Ibn-Salih-El-Usejmin.pdf>


